|  |  |
| --- | --- |
|  | Este artigo amosa escritos hebraicos. Sen o soporte axeitado, o texto pode mostrar símbolos sen sentido, coma caixas, marcas e outros. |

**Arkia Israel Airlines** (ארקיע, Hebreo: *Engalarei*) é unha aeroliña con base en Tel Aviv, Israel. É a segunda liña aérea de Israel, opera voos domésticos e internacionais a Europa Occidental e ao Mediterráneo, como así tamén voos chárter. A súa base principal é o Aeroporto Internacional de Ben Gurion preto de Tel Aviv, e ten un centro de conexión no Aeroporto Sde Dov en Tel Aviv.

Boeing 757-300 4X-BAW da frota de Arkia.

Historia
--------

En 1949 fúndase a cidade de Eilat, a cidade máis austral de Israel, seguidamente establécese Eilata Airlines para manter unha comunicación aérea directa coa zona central de Israel. A aeroliña foi propiedade de El Al e Histadrut (federación laboral de Israel), iniciando as súas operacións en 1950. Posteriormente pasou a denominarse Aviron, e finalmente Arkia Israel Airlines. No seu primeiro ano de servizo, transportou 13.485 pasaxeiros nos seus dous voos semanais, operados cunha aeronave Curtis Commando.

Durante a década de 1950 a aeroliña continuou o seu crecemento, renovando a súa frota a aeronaves de maior tamaño (DC-3), e pasando a operar dous voos diarios. Isto permitiulles alcanzar un tráfico superior a 70.000 pasaxeiros anuais. Na medida en que a cidade de Eilat continuou crecendo durante a década de 1960, tamén o fixo Arkia, introducindo a aeronave jet Herald na súa frota, e expandindo a súa presenza con novas rutas a Xerusalén, Sharm el-Sheij, e Santa Caterina. Unha subsidiaria, Kanaf Arkia Airline and Aviation Services foi fundada cando Arkia Israel Airlines adquiriu o 50% das accións de Kanaf Airlines and Aviation Services, e para fins da década de 1960 comezou a operar voos regulares a través de Israel, desde Rosh Pina no norte até Ofira, no sur da península do Sinaí.

En marzo de 1980, Kanaf Arkia Airline and Aviation Services adquiriu a totalidade das accións de Arkia Israel Airlines, fusionando ambas as compañías. A aeroliña continuou crecendo rapidamente durante a década de 1980, incursionando no mercado de voos chárter internacionais e no mantemento de aeronaves. A aeroliña é propiedade de Kanaf-Arkia Airlines (75%) e os seus empregados (25%).

En febreiro de 2007, o Ministerio de Turismo de Israel outorgou a Arkia Israel Airlines licenzas para voar a Lárnaca (ruta que recentemente El Al deixara de operar), en Chipre; e a Dublín, Irlanda.

Incidentes e accidentes
-----------------------

O 28 de novembro de 2002, aproximadamente 20 minutos antes de que estalase a bomba no Paradise Hotel de Mombasa (Kenya), un Boeing 757 de Arkia foi atacado con dous mísiles antiaéreos que non chegaron a impactar por pouco, logo de engalar do Aeroporto Internacional de Moi en Kenya. A aeronave puido aterrar sen problemas en Tel Aviv.

ATR de Arkia no Aeroporto de Eilat.

Frota
-----

Arkia ATR 72-500
Arkia Boeing 757-300
Arkia Embraer 195
A frota de Arkia Israel Airlines inclúe as seguintes aeronaves (agosto de 2017):


**Arkia Israel Airlines** | Aeronave | En servizo | Encargados | Pasaxeiros | Notas |
| --- | --- | --- | --- | --- |
| Airbus A321neo | — | 4 | 220 | As entregas comezan en 2018 |
| Airbus A330-900neo | — | 4 | TBA |  |
| ATR 72-500 | 1 | — | 72 |  |
| Boeing 757-300 | 2 | — | 265 |  |
| Boeing 787-9 | — | 4 | TBA |  |
| Embraer 190 | 3 | — | 110 |  |
| Embraer 195 | 2 | — | 122 |  |
| Embraer 195-E2 | — | 6 | 134 |  |
| Total | 8 | 18 |  |

### Frota histórica


| Aeronave | Total |
| --- | --- |
| Boeing 737-200 | 2 |
| Boeing 757-200 | 1 |
| Curtiss C-46 Commando | \* |
| de Havilland Canada Dash 7 | 13 |
| Douglas DC-3 | \* |
| Handley Page Dart Herald | \* |
| Vickers Viscount | \* |

Notas
-----

1. ↑  "Global Airline Guide 2017 (Part One)". *Airliner World* (October 2017): 17.  `|data-acceso=` require `|url=` (Axuda)
2. 1 2 3  Nensel, Mark (26 April 2017). "Israel’s Arkia selects CFM LEAP-1A engine for A321neos". Air Transport World. Arquivado dende o orixinal o 27 de abril de 2017. Consultado o 27 de setembro de 2017.
3. ↑  Karp, Aaron (11 July 2016). "Israel’s Arkia orders four Airbus A330neos". Air Transport World. Arquivado dende o orixinal o 22 de xullo de 2016.
4. ↑  "Arkia". Boeing. 2016-11-16. Consultado o 2017-03-31.
5. ↑  "Farnborough: Arkia Israel Orders Six Embraer E195-E2s - Airways Magazine". *Airwaysmag.com*. 2014-06-20. Arquivado dende o orixinal o 18 de outubro de 2016. Consultado o 2017-03-31.
6. ↑  "Embraer and Arkia sign Letter of Intent for six E195-E2 jets". *Prnewswire.com*. Consultado o 2017-03-31.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arkia***  |

### Outros artigos

* Lista de aeroliñas de Israel
* Aeroporto de Eilat

| * v
* c
* e
 Aeroliñas de Israel |
| --- |
| Internacionais | 
* **El Al** (Sun d'Or
* Up)
* Arkia
* Israir

 |
| Domésticas | 
* Ayit Aviation and Tourism
* Chim-Nir Aviation

 |
| Cargo | 
* CAL Cargo Air Lines
* El Al Cargo

 |
| *Desaparecidas* | 
* *Elrom Airways*
* *Tamir Airways*

 |